b'\n_START_ARTICLE_\nLaajennettu reaalilukujoukko\n_START_PARAGRAPH_\nLaajennettu reaalilukujoukko on lukujoukko, joka saadaan lis\xc3\xa4\xc3\xa4m\xc3\xa4ll\xc3\xa4 reaalilukujoukkoon  kaksi uutta elementti\xc3\xa4: positiivinen \xc3\xa4\xc3\xa4rett\xc3\xb6myys +\xe2\x88\x9e eli \xe2\x88\x9e ja negatiivinen \xc3\xa4\xc3\xa4rett\xc3\xb6myys \xe2\x88\x92\xe2\x88\x9e.   Laajennettua reaalilukujoukkoa voidaan merkit\xc3\xa4 symbolilla  tai v\xc3\xa4lin\xc3\xa4 [\xe2\x88\x92\xe2\x88\x9e, +\xe2\x88\x9e]. Laajennetun reaalilukujoukon geometrinen vastine on laajennettu lukusuora, jossa ajatellaan tavallisen lukusuoran kumpaankin p\xc3\xa4\xc3\xa4h\xc3\xa4n lis\xc3\xa4tyksi yksi \xc3\xa4\xc3\xa4rett\xc3\xb6m\xc3\xa4n kaukainen piste._NEWLINE_Laajennettu reaalilukujoukko on tarpeellinen erityisesti raja-arvotarkasteluissa ja mittateorian sovelluksissa.'